Wapen-skandaal: Zuma volstaan met kommissiePres. Jacob Zuma President Jacob Zuma gaan nie regter Francis Legodi vervang nadat hy verlede week uit die Kommissie van Ondersoek na die multi-miljoenrandse wapentransaksie bedank het nie. Die presidensie het Dinsdag in ŉ verklaring gesê Zuma het weer oor die kommissie besin en dit gaan voortaan net uit regter Willie Seriti as voorsitter, en regter Thekiso Musi as kommissielid bestaan. “Die president bly vol vertroue dat die kommissie hul werk suksesvol sal voltooi,” lui die verklaring. Die Kommissie van Ondersoek se openbare verhoor sou Maandag begin, maar is tot 19 Augustus uitgestel sodat prokureurs van die departement van verdediging eers toegang kon bekom tot geklassifiseerde dokumente wat vir die verhore benodig word. Lees ook: Nuuskommentaar: Wapen-skandaal onder loep Wapen-skandaal: Ondersoek uitgestel Wapen-skandaal: Kommissie sal voortgaan Wapen-skandaal: Regter bedank